Document ID: /roh_data/filtered/fineweb-2-filterrobots_roh.jsonl.gz/13348

Strassenverkehrsamt
Uffizi per il traffic sin via
Ufficio della circolazione
N'èn Voss numers d'immatriculaziun strusch legibels? Èn els vegnids donnegiads en in'autra moda? Sin Voss giavisch e cunter in pajament pudain nus laschar fabritgar da nov Voss numers d'immatriculaziun. Empleni per quest intent il formular sutvart.
La taxa importa 40.00 francs per pèr e 20.00 francs per numer d'immatriculaziun singul.
Per la spediziun dals numers cotschens (portavelos) per posta resultan supplementarmain custs da spediziun. Infurmaziuns pli detagliadas chattais Vus qua.
Sche numers d'immatriculaziun che reflecteschan vegnan retratgs per l'emprima giada, ston vegnir midads tuts dus numers dal pèr. I n'è betg permess da maschadar numers che reflecteschan cun numers che na reflecteschan betg.
Custs che resultan d'ina empustaziun faussa ston vegnir surpigliads da la possessura u dal possessur dal vehichel.
Resguardai per plaschair ch'il termin da furniziun importa ca. 14 dis. Pervia dal fitg grond dumber da dumondas per numers cotschens (per portavelos) na po il temp da furniziun displaschaivlamain betg vegnir observà; il temp da furniziun n'è actualmain betg enconuschent (retard tar il furnitur).